
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αναπροσαρμογή της τιμής του εισιτηρίου εισόδου στον Εθνικό 

Δρυμό Σαμαριάς. 1 

Τροποποίηση της απόφασης 4140/Λ-328/19.2.92 με θέμα: 
«Έγκριση χρησιμοποίησης προσωπικού για την κατάρτιση μελέ¬ 
της βελτίωσης της συγκρισιμότητας των στοιχείων του ΑΕΠ σε 
αγοραίες τιμές, αναφορικά με τις κατασκευές, το εμπόριο κα τις 


μεταφορές».,.... 2 

Τροποποίηση της 375836/3.12.1990 υπουργικής απόφασης 
«Προϋποθέσεις χορήγησης αδειών επιχείρησης εμπορίας πολλα¬ 
πλασιαστικού υλικού» (Β' 773). 3 

Χορήγηση ειδικής αποζημίωσης για πρόσθετη εργασία των υπαλλή¬ 
λων του Υπουργείου Μακεδονίας - Θράκης. 4 

Καθορισμός όρων και προϋποθέσεων για την καταβολή της ειδικής 

αποζημίωσης του άρθρου 7 του Ν. 2019/1992. 5 

Τροποποίηση Κανονισμού του ΚΑΦ Ξηράς Ηρακλείου. 6 

Τροποποίηση Ο.Ε.Υ. της Δημοτικής Επιχείρησης Ύδρευσης και 

Αποχέτευσης Κέρκυρας (Δ.Ε.Υ.Α.Κ.). 7 

Ψήφιση Οργανισμού Εσωτερικής Υπηρεσίας Κοινότητας Πορταριάς 

Ν. Μαγνησίας. 8 

Τροποποίηση της 6944/90 απόφασης Νομ. Μεσσηνίας «περί συ- 
στάσεως Σχολικής Επιτροπής Γυμνασίου - Λυκείου της Κοινότη¬ 
τας Κορώνης του Νομού Μεσσηνίας» και προσαρμογή στις δια¬ 
τάξεις του άρθ. 5 Ν. 1894/90. 9 

Σύσταση ίδιου Νομικού Προσώπου στο Δήμο Κατερίνης Ν. Πιερίας 
με την επωνυμία «Σχολική Επιτροπή 1ου Λυκείου 1ου & 2ου 

Γυμνασίου».10 

Ανασυγκρότηση Νομαρχιακής Επιτροπής επαγγελματικής κατάρ¬ 
τισης και απασχόλησης (ΝΕΕΚΑ) Ν. Σάμου.11 

Σύσταση Κοινοτικής επιχείρησης Αγκίστρου Ν. Σερρών με την επω¬ 
νυμία «ΑΛΕΞΑΝΔΡΟΣ».*..12 

Διενέργεια υποχρεωτικού αναδασμού περιοχών διαφόρων αγροκτη¬ 
μάτων στον Ν. Φθιώτιδας.13 

Μεταβίβαση διαθεσίμων οικοπέδων του συνοικισμού Σημάντρων Ν. 

Χαλκιδικής στην ομώνυμη Κοινότητα».14 

Διόρθωση της 802/15.1.68 αποφάση Νομάρχου Χαλκιδικής . . 15 
Μερική ανάκληση της Γγ/40606/13.9.74 απόφασης Νομάρχου 

Χαλκιδικής .16 

Ανασυγκρότηση Νομαρχιακής Επιτροπής Επαγγελματικής Κατάρ¬ 
τισης και Απασχόλησης (ΝΕΕΚΑ) Ν. Χίου .17 

Διορθώσεις Σφαλμάτων 

Διόρθωση σφάλματος στην 11520/14.4.92 κοινή απόφαση των 

Υπουργών Εργασίας και Εμπορικής Ναυτιλίας .18 

Διόρθωση σφάλματος στην 8216/1239/13.3.1992 απόφαση του 

Υπουργού ΠΕΧΩΔΕ .19 

Διόρθωση σφάλματος στην ΕΣ. 8281/10.3.92 απόφαση Νομάρχη 
Θεσσαλονίκης .20 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 8763 (1) 

Αναπροσαρμογή της τιμής του εισιτηρίου εισόδου στον Εθνικό Δρυμό 

Σαμαριάς. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 21 του Ν. 1790/1988 «Οργάνωση και Λειτουργία 
Οργανισμού Ελληνικών Γεωργικών Ασφαλίσεων και άλλες διατάξεις» 
σύμφωνα με το οποίο: με κοινές αποφάσεις των Υπουργών Οικονομι¬ 
κών και Γεωργίας μπορεί να καθιερώνεται εισιτήριο εισόδου επίσκεψης 
σε Εθνικούς Δρυμούς και σε Μουσεία - Κέντρα Πληροφόρησης επισκε¬ 
πτών, που δημιουργούνται στους Εθνικούς Δρυμούς ή άλλες προστατευ- 
όμενες περιοχές που ανήκουν στην αρμοδιότητα του Υπουργείου Γεωρ¬ 
γίας. 

β) Του Ν. 1558/85 «Κυβέρνηση και Κυβερνητικά Όργανα». 

2. Την αριθ. 3/1991 απόφαση του Δ.Σ. του ΚΤΓΚ και Δασών, η 
οποία εγκρίθηκε με την αριθ. 3463/20.2.1991 ομοία του Γεν. Γραμ¬ 
ματέα με την οποία αναπροσαρμόστηκε η τιμή εισιτηρίου στον Εθνικό 
Δρυμό Σαμαριάς σε 500 δρχ. το άτομο, για όλους τους επισκέπτες Έλ¬ 
ληνες και αλλοδαπούς, εκτός των νέων ηλικίας κάτω των 15 ετών, των 
οργανωμένων γκρούπ μαθητών, φοιτητών, αναπήρων, ερευνητών, επι¬ 
μελητών κ.λπ.. που είναι εφοδιασμένοι με έγγραφη άδεια από την Δ/ 
νση Δασών Χανιών ή από το Υπουργείο Γεωργίας. 

3. Την αριθ. 12663/29.3.1991 Κοινή Απόφαση των Υπουργών 
Οικονομικών και Γεωργίας, με την οποία εγκρίθηκε η αναπροσαρμογή 
του εν λόγω εισιτηρίου σε 500 δρχ. το άτομο και με τις ίδιες διακρίσεις. 

4. Την αριθ. 35/1992 απόφαση του Δ.Σ. του ΚΤΓΚ και Δασών, που 
εγκρίθηκε με την αριθ. 9279/20.3.92 ομοία του Γεν. Διευθυντή της Δ/ 
νσης Οικ. Υποστήριξης και Επιθ/σης με την οποία αποφασίστηκε η 
αναπροσαρμογή του εισιτηρίου στον Εθνικό Δρυμό Σαμαριάς από 500 
δρχ. σε 1.000 δρχ. το άτομο και με τις ίδιες διακρίσεις. 

5. Το αριθ. 3485/25.2.1992 έγγραφό μας προς τον ΕΟΤ, που κοι¬ 
νοποιείται και στον Σύνδεσμο Τουριστικών Γραφείων Κρήτης με το 
οποίο τους γνωρίζουμε ότι η Υπηρεσία μας προωθεί σχετική κοινή από¬ 
φαση για την αναπροσαρμογή του εισιτηρίου της Σαμαριάς από 500 
δρχ. σε 1.000 δρχ. το άτομο για να καθορίσουν έγκαιρα τις τιμές των 
οργανωμένων εκδρομών για το έτος 1992. 

6. Την αριθ. Υ1660/1007556/116/0006Α/23.1.1992 κοινή 
απόφαση του Πρωθυπουργού και του Υπουργού Οικονομικών «περί 
αναθέσεως αρμοδιοτήτων του Υπουργού Οικονομικών στον Υφυπουργό 
Οικονομικών», αποφασίζουμε: 

Αναπροσαρμόζουμε την, τιμή του εισιτηρίου για τον Εθνικό Δρυμό 
Σαμαριάς Κρήτης από 500 σε 1.000 δρχ. κατά άτομο, για όλους τους 
επισκέπτες Έλληνες και Αλλοδαπούς, εκτός των νέων ηλικίας κάτω 
των 15 ετών και των οργανωμένων γκρούπ μαθητών, σπουδαστών, 
φοιτητών, αναπήρων, ερευνητών, μελετητών κ.λπ. τα οποία είναι εφο- 

διασμένα με έγγραφη άδεια από τη Δ/νση Δασών Χανιών ή το Υπουρ¬ 
γείο Γεωργίας. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα. 4 Μαΐου 1992 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΓΕΩΡΓΙΑΣ 

ΚΩΝ/ΝΟΣ ΓΙΑΤΡΑΚΟΣ ΣΩΤ. ΧΑΤΖΗΓΑΚΗΣ 

- ♦- 

Αριθ. 8786/Λ-744 (2) 

Τροποποίηση της απόφασης 4140/Λ-328/19.2.92 με θέμα: 
«Έγκριση χρησιμοποίησης προσωπικού για την κατάρτιση μελέτης 
βελτίωσης της συγκρισιμότητας των στοιχείων του ΑΕΠ σε αγο¬ 
ραίες τιμές, αναφορικά με τις κατασκευές, το εμπόριο κα τις μεταφο¬ 
ρές». 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και του Π.Δ. 
1143/80 «περί Οργανισμού της ΕΣΥΕ, 224/86 «περί συστάσεως Γε¬ 
νικής Γραμματείας ΕΣΥΕ» και 532/23.12.1991 «περί Οργανισμού 
της Γενικής Γραμματείας ΕΣΥΕ». 

β. Του Ν. 1558/85 «Κυβέρνηση και Κυβερνητικά Όργανα». 

2. Την απόφαση αριθ. 17660/6179/1.10.1990 του Υπουργού 
Εθνικής Οικονομίας «περί μεταβιβάσεως δικαιώματος υπογραφής στο 
Γενικό Γραμματέα και στους ανωτέρους υπαλλήλους της Γ.Γ. ΕΣΥΕ να 
υπογράφουν “Με εντολή Υπουργού”». 

3. Την απόφασή μας αριθ. 4140/Λ-328/19.2.1992 με θέμα: 
«Έγκριση χρησιμοποίησης προσωπικού για την κατάρτιση μελέτης 
βελτίωσης της συγκρισιμότητας των στοιχείων του ΑΕΠ σε αγοραίες 
τιμές, αναφορικά με τις κατασκευές, το εμπόριο και τις μεταφορές». 

4. Σχετική εισήγηση της Δ/νσεως Εθνικών Λογαριασμών», αποφα¬ 
σίζουμε: 

1. Τροποποιούμε την απόφασή μας αριθ. 4140/Λ-328/19.2.1992 
με θέμα: «Έγκριση χρησιμοποίησης προσωπικού για την κατάρτιση με¬ 
λέτης βελτίωσης της συγκρισιμότητας των στοιχείων του ΑΕΠ σε αγο¬ 
ραίες τιμές, αναφορικά με τις κατασκευές, το εμπόριο και τις μεταφο¬ 
ρές», ως προς την παράγραφο δύο (2) αυτής και ορίζουμε όπως οι εργα¬ 
σίες πραγματοποιηθούν κατά το χρονικό διάστημα 1η Μαΐου έως το τέ¬ 
λος Ιουνίου 1992, αντί από 1η Μαΐου έως το τέλος Ιουνίου 1992. 

2. Κατά τα λοιπά ισχύει ως έχει η ανωτέρω τροποποιούμενη από¬ 
φασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 30 Απριλίου 1992 

Με εντολή Υπουργού 
Ο Γενικός Γραμματέας 
ΕΜΜ. ΚΟΝΤΟΠΥΡΑΚΗΣ 

-♦- 

Αριθ. 340195 (3) 

Τροποποίηση της 375836/3.12.1990 υπουργικής απόφασης «Προϋ¬ 
ποθέσεις χορήγησης αδειών επιχείρησης εμπορίας πολλαπλασιαστι¬ 
κού υλικού» (Β’ 773). 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 15 παρ. 1, 2 και 4 του ν. 1564/1985 
«Οργάνωση παραγωγής και εμπορίας του πολλαπλασιαστικού υλικού 
φυτικών ειδών» (ΦΕΚ Α’ 164). 

2. Την εισήγηση της υπηρεσίας, αποφασίζουμε: 

Άρθρο μόνο 

«Το άρθρο 9 της αριθ. 375836/3.12.1990 υπουργικής απόφασης 
«Προϋποθέσεις χορήγησης αδειών επιχείρησης εμπορίας πολλαπλασια¬ 
στικού υλικού» (Β’ 773) αντικαθίσταται ως εξής: 

«Άρθρο 9 
Αλλαδή άδειας 

1. Η άδεια επιχείρησης εμπορίας πολλαπλασιαστικού υλικού τύπου 
Α, Β και Γ, σε περίπτωση αλλαγής της έδρας ή της επωνυμίας της επι¬ 


χείρησης ή και των δύο επιτρέπεται να οιλλάζει με νέα άδεια, ύστερα από 
αίτηση του ενδιαφερομένου χωρίς να απαιτείται νέα καταβολή του κάθε 
φορά ισχύοντος παράβολου. 

Στην περίπτωση αυτή απαιτείται η προσκόμιση της παλαιάς άδειας 
της οποίας ζητείται η αλλαγή, για να ακυρωθεί, από την οικεία υπηρε¬ 
σία που την χορήγησε. Αλλαγή επωνυμίας δεν επιτρέπεται σε περί¬ 
πτωση αλλαγής της σύνθεσης των εταίρων ή των μετόχων της επιχεί¬ 
ρησης ή σε επιχειρήσεις Ανωνύμων Εταιρειών, των οποίων οι μετοχές 
είναι ανώνυμες. 

2. Σε κάθε άλλη περίπτωση αλλαγής της άδειας απαιτείται νέα κατα¬ 
βολή του κάθε φορά ισχύοντος παράβολου. 

3. Στην ίδια ρύθμιση των παραγρ. 1 και 2 υπάγεται και η περίπτωση 
της αλλαγής της άδειας εμπορίας πολλαπλασιαστικού υλικού τύπου Δ, 
εφόσον ο κάτοχος της αντίστοιχης σποροπαραγωγικής ή φυτωριακής 
επιχείρησης προβαίνει στην αλλαγή της». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Μαΐου 1992 

Ο ΥΠΟΥΡΓΟΣ 

ΣΩΤ. ΧΑΤΖΗΓΑΚΗΣ 
-♦- 

Αριθ, 2657 (4) 

Χορήγηση ειδικής αποζημίωσης για πρόσθετη εργασία των υπαλλήλων 
του Υπουργείου Μακεδονίας - Θράκης. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

Α. 1. Τις διατάξεις: 

α) Του Π.Δ. 358/1986 «Καθορισμός αρμοδιοτήτων Υπουργείου 
Βόρειας Ελλάδας» (ΦΕΚ 158/Ά/10.10.1986). 

β) Του Π.Δ. 92/1987 «Οργανισμός Υπουργείου Βόρειας Ελλάδας« 
(ΦΕΚ 51/Ά/16.4.1987). 

γ) Του άρθρου 7 του Ν. 2019/92 (ΦΕΚ 34/28.2.1992). 

2) Την αριθ. 2022416/1474/0022/16.3.1992 εγκύκλιο του 
Υπουργείου Οικονομικών (Γ,Λ.Κ.) «Οδηγίες για τη χορήγηση της ειδι¬ 
κής αποζημίωσης». 

3) Την Υ.704/1988 απόφαση του Πρωθυπουργού για την μετονο- 
μασία του Υπουργείου Βόρειας Ελλάδας σε Υπουργείο Μακεδονίας - 
Θράκης (ΦΕΚ 375/Β’/19.8.1988). 

Β. 1) Το γεγονός ότι με την αναβάθμιση του Υπουργείου Μακεδονίας 
- Θράκης ως επιτελικού οργάνου για την άσκηση, ενεργοποίηση και 
εναρμόνηση της Κυβερνητικής Πολιτικής στο χώρο ευθύνης του, οι αρ¬ 
μοδιότητες που του εκχωρήθηκαν από τα διάφορα Υπουργεία, η επο- 
πτεία και ο έλεγχος των Ν.Π.Δ.Δ. (Οργανισμός Ύδρευσης και Αποχέ¬ 
τευσης Θεσσαλονίκης, Κέντρο Διαφύλαξης Αγιορείτικης Κληρονομιάς 
και Λαογραφικό Εθνολογικό Μουσείο Μακεδονίας) με σωρεία θεμάτων 
των οποίων η υλοποίηση κρίνεται άμεση για την εξυπηρέτηση του κοι¬ 
νωνικού συνόλου, δημιούργησαν πρόσθετη εργασία. 

2) Το γεγονός ότι η επίσπευση των εργασιών της παραπάνω παρα¬ 
γράφου απαιτεί πρόσθετη εργασία των υπαλλήλων για την αντιμετώ¬ 
πιση θεμάτων που αφορούν το σχεδιασμό, τον προγραμματισμό, την 
έρευνα, τη μελέτη, την οργάνωση, την εποπτεία, την κατασκευή, τη 
λήψη στοιχείων σε ειδικούς ελέγχους και ως εξ αυτών σε πρόθετες ειδι¬ 
κές εκτός γραφείων εργασίες. 

3) Το γεγονός ότι οι υπάλληλοι του Υπουργείου επωμίζονται την εξυ¬ 
πηρέτηση των Κυβερνητικών Κλιμακίων και ξένων προσωπικοτήτων 
κατά τις επισκέψεις των στον ευρύτερο χώρο της Μακεδονίας - Θράκης. 

4) Την ανάγκη εφαρμογής ίσης μεταχείρισης του προσωπικού του 
Υπουργείου ως εργαζομένου κάτω από απόλυτα ίδιες συνθήκες με τους 
λοιπούς υπαλλήλους του Δημοσίου, αποφασίζουμε: 

1) Εγκρίνουμε την χορήγηση ειδικής μηνιαίας αποζημίωσης για 
πρόσθετη εργασία στους μονίμους υπαλλήλους του Υπουργείου που 
αμοίβονται σύμφωνα με το Ν. 1505/1984 (ΦΕΚ 194 Α') καθώς και 
στο με σχέση εργασίας ιδιωτικού δικαίου προσωπικό (με εξαίρεση τους 
ωρομισθίους) που αμοίβονται με το Ν. 1876/1990 (ΦΕΚ 27 Α') δη¬ 
λαδή με συλλογικές συμβάσεις εργασίας, διαιτητικές αποφάσεις ή 
Κ.Υ.Α., ως εξής: 

Α. Στους υπαλλήλους των κατηγοριών Π.Ε., Τ.Ε. και Δ.Ε. 

α) Με υπηρεσία μέχρι πέντε (5) έτη 7.000 δραχμές από 1.1.1992 
και 14.000 από 1.1.1993. 

β) Για τους υπαλλήλους των ιδίων κατηγοριών που έχουν υπηρεσία 
άνω των πέντε (5) ετών 9.000 δρχ. από 1.1.1992 και 18.000 δρχ. 

από 1.1.1993 και 

Β. Για τους υπαλλήλους της κατηγορίας Τ.Ε. 4.000 δρχ. από 
1.1.1992 και 8.000 δρχ. από 1.1.1993. 

Γ. Για το προσωπικό με σχέση εργασίας ιδιωτικού Δικαίου που δεν 
ανήκει στις παραπάνω κατηγορίες (Τ.Ε., Δ.Ε., Τ.Ε., Π.Ε.) η καταβολή 
του ποσού της αποζημίωσης θα γίνει με βάση τα τυπικά προσόντα πρόσ¬ 
ληψης του ή της τυχόν μεταγενέστερης ένταξής του σε άλλη ειδικότητα 
και τα οποία είναι αντίστοιχα προς εκείνα που προβλέπονται από το Ν. 
1586/86 για τις κατηγορίες αυτές των μονίμων υπαλλήλων. 

2) Τα παραπάνω ποσά χορηγούνται στο τέλος κάθε μήνα εφόσον: 

α) Διενεργούνται έγκαιρα και υποβάλλονται το αργότερο σε ένα μήνα 
από την πραγματοποίησή τους οι εκθέσεις αυτοψιών και ελέγχου. 

β) Διενεργούνται οι αναγκαίες αυτοψίες και διαδικασίες για την εκπό¬ 
νηση και επίβλεψη μελετών και προγραμμάτων λήψης πάσης φύσεως 
στοιχείων, παροχής οδηγιών και λοιπών εργασιών που αφορούν στο 
σχεδίασμά, προγραμματισμό, έρευνα, επιμόρφωση, οργάνωση, επο- 
πτεία και έλεγχο του Υπουργείου στο χώρο ευθύνης του. 

γ) Αξιολογούνται οι προτάσεις και παρέχεται τεχνική στήριξη για κα¬ 
τάρτιση και προώθηση των ολοκληρωμένων Μεσογειακών Προγραμ¬ 
μάτων Ανάπτυξης και απορροφούνται οι σχετικοί πόροι από τις Ευρω¬ 
παϊκές Κοινότητες. 

δ) Προωθούνται τα σχέδια Περιφερειακής Ανάπτυξης της χώρας και 
γίνονται έγκαιρα οι απαιτούμενες ενέργειες για την απορρόφηση των 
πόρων της Ε.Ο.Κ. 

3) Η ειδική αυτή αποζημίωση θα καταβάλλεται μετά την παροχή της 
πρόσθετης εργασίας με ξεχωριστή κατάσταση και είναι ανεξάρτητη από 
την τυχόν δικαιούμενη αποζημίωση για υπερωριακή εργασία. 

4) Η ανωτέρω αποζημίωση δεν καταβάλλεται σε περίπτωση απου¬ 
σίας του υπαλλήλου από την εργασία. Εξαιρείται η ετήσια κανονική 
άδεια, καθώς και κάθε ολιγοήμερη άδεια (αναρρωτική, γονική κ.λπ.) η 
οποία σε καμμία περίπτωση δεν μπορεί να υπερβεί συνολικά τον ένα 
μήνα το χρόνο. 

5) Στη ρύθμιση αυτή υπάγονται και οι αποσπασμένοι στο Υπουργείο 
μας υπάλληλοι και θα λαμβάνουν το ύψος της αποζημίωσης που κατα¬ 
βάλλεται στους υπαλλήλους του Υπουργείου, εκτός και δεν ανήκουν στο 
στενό δημόσιο τομέα οπότε δεν δικαιούνται. 

Η απόφαση αυτή, που ισχύει από 1 Ιανουάριου 1992, να δημοσιευθεί 
στην Εφημερίδα της Κυβερνήσεως. 

Θεσσαλονίκη, 22 Απριλίου 1992 

Ο ΥΠΟΥΡΓΟΣ 

ΠΑΝΑΓΙΩΤΗΣ ΧΑΤΖΗΝΙΚΟΛΑΟΥ 
-♦- 

Αριθ. 2444 (5) 

Καθορισμός όρων και προϋποθέσεων για την καταβολή της ειδικής 
αποζημίωσης του άρθρου 7 του Ν. 2019/1992. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 7 του Ν. 2019/1992 «Παρακράτηση 
φόρου και άλλες διατάξεις» (ΦΕΚ 34/Α/1992). 

2) Την με αριθ. πρωτ. 2022416/1474/0022/16.3.1992 εγκύ¬ 
κλιο του Υπουργείου Οικονομικών. 

3) Το γεγονός α) ότι ο Οργανισμός Αποχετεύσεως Θεσσαλονίκης έχει 
αναλάβει την συντήρηση του Κ.Α.Α. (Κεντρικού Αποχετευτικού Αγω¬ 
γού) πέραν του υφισταμένου δικτύου υπονόμων, β) ότι έχει αναλάβει την 
δημοπράτηση και επίβλεψη των έργων μεταφοράς και επεξεργασίας λυ¬ 
μάτων των τουριστικών περιοχών πέραν αυτών του Σταθμού Επεξεργα¬ 
σίας Λυμάτων (ΣΤΕΠ) στον Γαλλικό ποταμό, γ) λόγω του αυξημένου 
όγκου τεχνικών εργασιών έχει αυξηθεί σημαντικά το αντικείμενο εργα¬ 
σιών όλων των υπηρεσιών του Ο.Α.Θ., δ) λόγω της συνεχούς μείωσης 
του προσωπικού του Ο.Α.Θ. που οφείλεται σε αποχωρήσεις για συντα- 
ξιοδότηση, δεν είναι δυνατόν να αντιμετωπισθούν οι αυξημένες αυτές ερ¬ 
γασίες, ε) την με αριθ. 120/1992 πράξη του Διοικητικού Συμβουλίου 
του Ο.Α.Θ., ΣΤ) το αριθ. 3760/Δ.Δ. 268/14.4.1992 έγγραφο του 
Ο.Α.Θ., αποφασίζουμε: 

1. Καθορίζουμε τους όρους και τις προϋποθέσεις για την χορήγηση 
στο τακτικό προσωπικό του Ο.Α.Θ. της ειδικής αποζημίωσης που προ- 
βλέπεται από το άρθρο 7 του Ν. 2019/1992 ως εξής: 

Α. Στους υπαλλήλους των κατηγοριών ΠΕ, ΤΕ, ΔΕ, που έχουν υπη¬ 
ρεσία μέχρι 5 χρόνια 7.000 δρχ. από 1.1.1992 και 14.000 δρχ. από 
1.1.1993. 


Β. Στους υπαλλήλους των ιδίων κατηγοριών που έχουν υπηρεσία 
άνω των 5 ετών 9.000 δρχ. από 1.1.1992 και 18.000 δρχ. από 
1.1.1993 και 

Γ. Στους υπαλλήλους της κατηγορίας ΥΕ 4.000 δρχ. από 1.1.1992 
και 8.000 δρχ. από 1.1.1993. 

Δ. Για το προσωπικό με σχέση εργασίας ιδιωτικού δικαίου που δεν 
ανήκει στις παραπάνω κατηγορίες (ΠΕ, ΤΕ, ΔΕ, ΥΕ) η καταβολή του 
ποσού της αποζημίωσης θα γίνει με βάση τα τυπικά προσόντα πρόσλη¬ 
ψής του ή της τυχόν μεταγενέστερης ένταξής του σε άλλη ειδικότητα και 
τα οποία είναι αντίστοιχα προς εκείνα που προβλέπονται από το Ν. 
1586/86 για τις κατηγορίες αυτές των μονίμων υπαλλήλων. 

2. Τα παραπάνω ποσά χορηγούνται στο τέλος κάθε μήνα, εφόσον: 

α) Εξυπηρετούνται τάχιστα οι συναλλασσόμενοι πολίτες με τα αρμό¬ 
δια τμήματα του Οργανισμού. 

β) Επισπεύδονται οι εργασίες για την έγκαιρη βεβαίωση των εσόδων 
του Οργανισμού από συνδέσεις οικοδομών με το δίκτυο και άλλες αιτίες. 

γ) Συλλέγονται, ταξινομούνται και αξιολογούνται ανά μήνα στατι¬ 
στικά στοιχεία δραστηριότητας του Ο.Α.Θ. 

δ) Προωθείται η καταγραφή και μηχανοργάνωση της υπηρεσιακής 
κατάστασης του προσωπικού. 

ε) Υποβάλλονται ανά μήνα λεπτομερείς εκθέσεις επί των οικονομι¬ 
κών στοιχείων του Ο.Α.Θ. και της γενικότερης περιουσιακής καταστά- 
σεως και επιχειρησιακής δραστηριότητας. 

στ) Ολοκληρώνονται τάχιστα οι συντάξεις μελετών και οι συνδέσεις 
οικοδομών με το δίκτυο. 

ζ) Διενεργούνται σε μεγαλύτερη συχνότητα αυτοψίες για διαπίστωση 
επιχωματώσεων χειμάρρων ή παρανόμων συνδέσεων με το δίκτυο. 

η) Διενεργούνται και υποβάλλονται έγκαιρα εκθέσεις αυτοψιών επί 
θεμάτων αιτήσεων πολιτών ως επίσης και οι έλεγχοι των αποβλήτων 
Βιομηχανιών και αστικών λυμάτων. 

3. Η παραπάνω αποζημίωση θα καταβάλλεται μετά την παροχή της 
πρόσθετης εργασίας με ξεχωριστή κατάσταση και είναι ανεξάρτητη από 
την τυχόν δικαιούμενη αποζημίωση για υπερωριακή εργασία. 

4. Η ανωτέρω αποζημίωση δεν καταβάλλεται σε περίπτωση απου¬ 
σίας του υπαλλήλου από την εργασία. Εξαιρείται η ετήσια κανονική 
άδεια καθώς και κάθε ολιγοήμερη άδεια (αναρρωτική, γονική, κ.λπ.) η 
οποία σε καμμία περίπτωση δεν μπορεί να υπερβεί συνολικά τον ένα 
μήνα το χρόνο. 

5. Στη ρύθμιση αυτή υπάγονται και οι αποσπασμένοι στον Οργανισμό 
μας υπάλληλοι και θα λαμβάνουν το ύψος της αποζημίωσης, που κατα¬ 
βάλλεται στους υπαλλήλους του Οργανισμού, εκτός και αν δεν ανήκουν 
στο στενό δημόσιο τομέα οπότε δεν δικαιούνται. 

Η απόφαση αυτή, που ισχύει από 1ης Ιανουάριου 1992, να δημο- 
σιευθεί στην Εφημερίδα της Κυβερνήσεως. 

Θεσσαλονίκη, 22 Απριλίου 1992 

Ο ΥΠΟΥΡΓΟΣ 

ΠΑΝΑΓΙΩΤΗΣ ΧΑΤΖΗΝΙΚΟΛΑΟΥ 
-♦- 

Αριθ. ΕΔ/878 (6) 

Τροποποίηση Κανονισμού του ΚΑΦ Ξηράς Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του άρθ. 11 του Κ. Νόμου 5167/32 «περί ρυθμί- 
σεως των εις τον Λιμένα φορτ/κών εργασιών όπως τροποποιήθηκε και 
συμπληρώθηκε αργότερα από τις διατάξεις του άρθ. 6 του Ν.Δ. 
1254/49 «περί τροποποιήσεως και συμπληρώσεως διαφόρων διατά¬ 
ξεων των περί φορτοεκφορτώσεων Νόμων». 

2. Τις διατάξεις της παρ. 6 του άρθ. 2 του Β.Δ. 711/70 «περί του 
τρόπου καθορισμού των διατηρούμενων υπέρ του Υπουργού και Περιφ/ 
κών αρχών διανομαρχιακού επιπέδου του Υπουργείου Εργασίας αρμο¬ 
διοτήτων». 

3. Τις διατάξεις του Ν.Δ. 241/73 «περί καταργήσεως Περιφερεια¬ 
κών Δ/νσεων και ρυθμίσεως των εξ αυτών προκυπτόντων ζητημάτων. 

4. Τις διατάξεις του Δ.Π. 9/9/1452/22.12.73 εγκύκλιο Υπουρ¬ 
γού παρά τω Πρωθυπουργώ. 

5. Το αριθμ. 10/30.9.91 έγγραφο του Προέδρου της Επιτροπής αυ¬ 
τής «περί τροποποιήσεως του άρθρ. 23 του ισχύοντος κανονισμού του 
ΚΑΦ Ξηράς Ηρακλείου. 

6. Το 13/14.11.91 πρακτικό της Επιτροπής του Υπουργείου Εργα¬ 
σίας. 

7. Το 4961/151/2.3.92 έγγραφο του Υπ. Εθνικής Οικονομίας το 
οποίο διαβιβάσθηκε σε μας με το 11425/6.4.92 έγγραφο του Υπουρ¬ 
γείου Εργασίας. 

8. Την οικονομική δυνατότητα του ΚΑΦ Ξηράς Ηρακλείου, αποφα¬ 
σίζουμε: 

Εγκρίνουμε την τροποποίηση του άρθ. 23 του ισχύοντος κανονισμού 
του ΚΑΦ Ξηράς Ηρακλείου ως κάτωθι: 

«Εν περιπτώσει θανάτου φορτ/τού εφοδιασμένου διά βιβλιαρίου 
επαγγελματικής ταυτότητας της ΕΡΦΞ Ηρακλείου και ανεξάρτητα εάν 
οι δικαιούχοι τούτου δικαιούνται της λόγω θανάτου εφ’ άπαξ αποζημι- 
ώσεως καταβάλλεται ως βοήθημα δι’ έξοδα κηδείας, εκατόν πενήντα 
χιλ. (150.000). Το ποσό τούτο καταβάλλεται εις την οικογένειαν του 
θανόντος ή τους επιμελουμένους της κηδείας του. 

Η ισχύς της παρούσης αρχίζει από της δημοσιεύσεως αυτής στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 17 Απριλίου 1992 

Ο Νομάρχης 
Ε. ΠΑΠΑΔΑΚΗΣ 

- * - 

Αριθ. ΕΣ/3547 (7) 

Τροποποίηση Ο.Ε.Υ. της Δημοτικής Επιχείρησης Ύδρευσης και Απο¬ 
χέτευσης Κέρκυρας (Δ.Ε.Υ.Α.Κ.). 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τις διατάξεις του άρθρου 7 του Ν. 1090/80 «περί κινήτρων διά 
την ίδρυσιν επιχειρήσεων υδρεύσεως και αποχετεύσεως». 

2. Το ΓΙ.Δ. 171 /82 «περί συστάσεως Δημοτικής επιχείρησης ύδρευ¬ 
σης και αποχέτευσης Κέρκυρας». 

3. Το Π.Δ. 250/10.5.89 «μεταβίβαση αρμοδιοτήτων του Υπουρ¬ 
γού Εσωτερικών στους Νομάρχες». 

4. Τον ισχύοντα Οργανισμό Εσωτερικής Υπηρεσίας της Δημοτικής 
Επιχείρησης ύδρευσης και αποχέτευσης Κέρκυρας που εγκρίθηκε με 
την 35721/1984 απόφαση του Υπουργού Εσωτερικών,.όπως τροπο¬ 
ποιήθηκε ύστερα από την 53646/1986 όμοια εγκριτική. 

5. Την 6-23/1992 απόφαση του Διοικητικού Συμβουλίου της 
ΔΕΥΑΚ, με την οποία τροποποιείται ο οργανισμός εσωτερικής Υπηρε¬ 
σίας της επιχείρησης, ως και την 7-60/1992 πράξη του Δημοτικού 
Συμβουλίου Κερκυραίων στην οποία διατυπώνεται θετική γνώμη για 
την έγκριση της εν λόγω τροποποίησης, αποφασίζουμε: 

Εγκρίνουμε την 6-23/1992 απόφαση του Διοικητικού Συμβουλίου 
της Δημοτικής Επιχείρησης Ύδρευσης και Αποχέτευσης Κέρκυρας, με 
την οποία τροποποιείται ο οργανισμός εσωτερικής υπηρεσίας αυτής, ως 
κατωτέρω: 

Α. Προστίθεται στο τέλος της παραγράφου 1 του άρθρου 10 αυτού το 
κατωτέρω εδάφιο: 

«Το επιστημονικό προσωπικό της επιχείρησης έχει το δικαίωμα να 
επιλέξει να αμείβεται με άλλη σύμβαση του κλάδου του. 

Δυνατότητα διαφορετικής επιλογής έχει ο εργαζόμενος μετά την πά¬ 
ροδο τριών ετών με τον ίδιο τρόπο αμοιβής ή μετά τη ψήφιση νέου 
Ο.Ε.Υ.». 

Β' Επίσης προστίθεται εδάφιο στ’ στην παράγραφο 4 του ίδιου άρθρου 
19 ως εξής: 

«Στους υπομηχανικούς της επιχείρησης στους οποίους ανατίθενται 
καθήκοντα επίβλεψης έργων, από τα οποία προκύπτουν αυξημένες ευ¬ 
θύνες, το Δ.Σ. μπορεί με απόφασή του να χορηγεί επίδομα υπευθυνότη¬ 
τας σε ποσοστό έως 50% επί του βασικού τους μισθού». 

Η απόφαση αυτή να δημοσιευθεί στην Εφημερίδα της Κυβερνήσεως. 

Κέρκυρα, 23 Απριλίου 1992 

Ο Νομάρχης 
ΘΕΟΦ. ΒΑΣΙΛΕΙΟΥ 


Αριθ. ΕΣ 4720 (8) 

Ψήφιση Οργανισμού Εσωτερικής Υπηρεσίας Κοινότητας Πορταριάς Ν. 

Μαγνησίας. 

Η ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις: 

α) Του άρθρου 12 του Ν. 1188/1981, περί κυρώσεως του Κώδικος 
«περί καταστάσεως προσωπικού Ο.Τ.Α.». 

β) Του Ν. 1586/1986 «Βαθμολογική διάρθρωση των θέσεων του 
Δημοσίου, νομικών Προσώπων δημοσίου δικαίου και των Ο.Τ.Α. και 
άλλες διατάξεις». 

γ) Του ΠΔ 37α/1987 «Μερική επέκταση διατάξεων, που ισχύουν 
για τους δημοσίους υπαλλήλους και τους υπαλλήλους των άλλων Νομι¬ 
κών Προσώπων Δημοσίου Δικαίου και στους υπαλλήλους των Ο.Τ.Α. 
και προσαρμογή διατάξεων στις ρυθμίσεις του Ν. 1586/1986». 

2. Την 4/1991 σύμφωνη γνωμοδότηση του Υπηρεσιακού Συμβου¬ 
λίου της Νομαρχίας άρθρου 5 Ν. 1188/81, αποφασίζουμε: 

Εγκρίνουμε την 122/91 απόφαση του Κοινοτικού Συμβουλίου Πορ- 
ταριάς περί ψηφίσεως νέου Οργανισμού Εσωτερικής Υπηρεσίας της 
Κοινότητας ο οποίος έχει ως εξής: 

«ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ» 

ΜΕΡΟΣ Α’ 

Άρθρο 1 
ΟΡΓΑΝΩΣΗ 

Η Υπηρεσία της Κοινότητας Πορταριάς συγκροτείται από τις παρα¬ 
κάτω υπηρεσίες, ήτοι: 

Α'. Διοικητική Υπηρεσία 
Β'. Υπηρεσία Καθαριότητας 

Άρθρο 2ο Διάρθρωση - διαβάθμιση θέσεων 
Α' Διοικητική Υπηρεσία 

α) Κατηγορία ΔΕ 

Κλάδος ΔΕΙ - Διοικητικό 

Δύο (2) θέσεις υπαλλήλων με βαθμούς Γ-Α 

Β' Υπηρεσία καθαριότητας 

Μόνιμο προσωπικό -Τεχνικό Προσωπικό 
α) Κατηγορία ΔΕ 

Κλάδος ΔΕ 29 - Οδηγών Αυτοκινήτων 
Μια (1) θέση υπαλλήλου με βαθμούς Γ-Α 
β) Κατηγορία ΥΕ 

Κλάδος ΥΕ 16 - Προσωπικού καθαριότητας 
Πέντε (5) θέσεις εργατών με βαθμούς Δ-Γ 

ΜΕΡΟΣ Β' 

Προσόντα Διορισμού - Καθήκοντα κ.λπ 

Για το διορισμό, τα καθήκοντα, τους περιορισμούς, το χρόνο εργα¬ 
σίας, την αστική ευθύνη, τα δικαιώματα, τις άδειες, τις μεταβολές υπη¬ 
ρεσιακής κατάστασης, το προβάδισμα, τις ποινές, τη λύση της υπαλλη¬ 
λικής σχέσης, την ιατροφαρμακευτική περίθαλψη και νοσοκομειακή, τα 
έξοδα κηδείας των μονίμων υπαλλήλων που προβλέπονται από τον ορ¬ 
γανισμό ρυθμίζονται από τις διατάξεις του Ν. 1188/1981 και των δια¬ 
ταγμάτων που εκδίδονται σε εκτέλεση του Νόμου αυτού. 

Άρθρο 4ο 

Αρμοδιότητες και αντικείμενα 
της Διοικητικής Υπηρεσίας 

Στην αρμοδιότητα της Διοικητικής Υπηρεσίας ανήκουν 
Α’ ΔΙΟΙΚΗΤΙΚΟΙ ΥΠΑΛΛΗΛΟΙ 

α) Η μέριμνα για την τήρηση του βιβλίου επίπλων και σκευών και η 
διαφύλαξη αυτού. 

β) Η μέριμνα για την τήρηση και φύλαξη των προβλεπομένων από το 
νόμο βιβλίων της Κοινότητας, των φακέλων του αρχείου και την σφρα¬ 
γίδα της Κοινότητας. 

γ) Η παραβολή, αποσφράγιση, χαρακτηρισμός, πρωτοκόλληση, αρ¬ 
χειοθέτηση όλης της αλληλογραφίας της κοινότητας, πλην της απόρρη- 

της, αφού προηγουμένως τεθεί υπόψη του Προέδρου χωρίς καθυστέ¬ 
ρηση και γίνουν οι δέουσες ενέργειες. 

δ) Η τήρηση των πρακτικών των συνεδριάσεων του Κοινοτικού Συμ¬ 
βουλίου, η καταχώρησή τους στο βιλίο πρακτικών αυτού η μέριμνα για 
την υπογραφή του και η έκδοση αντιγράφων. 

ε) Η κατάρτιση με τον Πρόεδρο σχεδίου του Προϋπολογισμού της 
Κοινότητας, η σύνταξη και συνυπογραφή με τον Πρόεδρο της Κοινότη¬ 
τας των βεβαιωτικών καταλόγων, επιβολής, βεβαιώσεως και εισπρά- 
ξεως των εν γένει κοινοτικών εσόδων και η διεξαγωγή της ρν γένει λογι¬ 
στικής υπηρεσίας της Κοινότητας. 

στ) Η ενημέρωση του Προέδρου για την πορεία των οικονομικών της 
Κοινότητας και η προσυπογραφή με τον Πρόεδρο των χρηματικών 
ενταλμάτων της Κοινότητας. 

ζ) Η προσυπογραφή όλων των προς υπογραφή εγγράφων και όλων 
των πιστοποιητικών και πινάκων που προβλέπουν οι ισχύουσες διατά- 
ξεις. 

η) Η επιμέλεια κατάρτισης του προγράμματος τέλεσης δημοσίων 
κοινοτικών εορτών και δεξιώσεων. 

θ) Η φροντίδα για τη λειτουργία των υπηρεσιών της Κοινότητας, 
ύδρευσης, φωτισμού, άρδευσης, γυμναστηρίου, ως και πάσης άλλης δη- 
μιουργηθησομένης υπηρεσίας στο μέλλον. 

ι) Η τήρηση και φύλαξη των μητρώων αρρένων, δημοτολογίων και 
ληξιαρχικών βιβλίων. 

ια) Η διεξαγωγή κάθε υπηρεσίας που απορρέει από την ενάσκηση αρ¬ 
μοδιοτήτων, οι οποίες ανατίθενται στην Κοινότητα από νόμους, διατάγ¬ 
ματα κ.λπ. 

Β’ ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΑ ΤΗΣ ΥΠΗΡΕΣΙΑΣ 
ΚΑΘΑΡΙΟΤΗΤΑΣ 

Στην αρμοδιότητα της Υπηρεσίας Καθαριότητας ανήκουν 
Α. Οδηγοί αυτοκινήτων 

Η οδήγηση, η επίβλεψη και συντήρηση του αυτοκινήτου καθαριότη¬ 
τας της Κοινότητας καθώς και η ευθύνη για την αποκομιδή όλων των 
ημερήσιων απορριμμάτων των κατοίκων της Κοινότητας σύμφωνα με 
το υπάρχου πρόγραμμα αποκομμιδής αυτών. 

Β’ Προσωπικό καθαριότητας 

Πέντε (5) άτομα προσωπικού καθαριότητας ανατίθεται η καθαριό¬ 
τητα και ο ευπρεπισμός των δρόμων, των πάρκων, πάρκιν αυτ/τωυ και 
γενικά όλων των κοινοχρήστων χώρων της περιφέρειας της Κοινότητας 
καθώς και έργων που γίνονται στην Κοινότητα και χρειάζονται εργάτες 
και κάθε άλλη σκληρή δουλειά. 

Άρθρο 5ό 

Του προσωπικού προΐστανται ο Πρόεδρος της Κοινότητας. 

Άρθρο 6ο 

Ο παρών Οργανισμός ισχύει από τη δημοσίευσή του στην Εφημερίδα 
της Κυβερυήσεως και κάθε προηγούμενη σχετική απόφαση παύει να 
ισχύει. 

Η παρούσα απόφαση να δημοσιευθεί στην Εφημερίδα της Κυβερυή¬ 
σεως. 

Βόλος, 23 Απριλίου 1992 
Ο Νομάρχης 

ΘΕΟΔΩΡΟΣ ΜΕΡΤΖΙΑΝΗΣ 
-- 

Αριθ, 10434 (9) 

Τροποποίηση της 6944/90 απόφασης Νομ. Μεσσηνίας «περί συστά- 
σεως Σχολικής Επιτροπής Γυμυασίου - Λυκείου της Κοινότητας Κο¬ 
ρώνης του Νομού Μεσσηνίας» και προσαρμογή στις διατάξεις του 
άρθ. 5 Ν. 1894/90. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις: (α) των παραγρ. 8-15 του άρθρου 5 του Ν. 1894/ 
1990 (ΦΕΚ 110/Α/27.8.90) «Για την Ακαδημία Αθηνών και άλλες 
εκπαιδευτικές διατάξεις» και (β) του άρθρου 187 του δημοτικού και κοι¬ 
νοτικού κώδικα (Π.Δ. 323/89). 

2. Την αριθ. 64748/5.2.1991 εγκύκλιο του Υπουργείου Εσωτερι¬ 
κών. 

3. Την αριθ. 5/90 απόφαση του Κοινοτικού Συμβουλίου Κορώνης 
του Νομού Μεσσηνίας, για σύσταση Σχολικής Επιτροπής. 


4. Την αριθμ. 6944/90 απόφασή μας με την οποία συστάθηκε Νο¬ 
μικό Πρόσωπο στην Κοινότητα Κορώνης με την επωνυμία «ΣΧΟΛΙΚΗ 
ΕΠΙΤΡΟΠΗ Γυμνασίου - Λυκείου». 

5. Την αριθ. 8005/91 απόφασής μας με την οποία τροποποιείται η 
αριθ. 6944/90 όμοια ως προς την παραγρ. 3 της συστατικής πράξης 
που αναφέρεται στη Διοίκηση του Νομικού Προσώπου. 

6. Την αριθ. 33/92 απόφαση του Κοινοτικού Συμβουλίου Κορώ¬ 
νης με την οποία τροποποιεί την αριθμ. 5/90 απόφασή του ως προς την 
παραγρ. 2 που αφορά τον σκοπό του Νομικού Προσώπου και προσαρμό¬ 
ζει αυτή σύμφωνα με τις διατάξεις του άρθρου 5 του Ν. 1894/90 (ΦΕΚ 
110/Α/27.8.90), αποφασίζουμε: 

1. Τροποποιούμε την αριθ. 6944/90 απόφασή μας, όπως αυτή 
τροποποιήθηκε με την αριθ. 8005/91 με την οποία συστήθηκε στην 
Κοινότητα Κορώνης Νομού Μεσσηνίας ίδιο Νομικό Πρόσωπο με την 
επωνυμία «ΣΧΟΛΙΚΗ ΕΠΙΤΡΟΠΗ ΓΥΜΝΑΣΙΟΥ - ΛΥΚΕΙΟΥ» και 
προσαρμόζουμε αυτή ως προς την παράγραφο 2 σύμφωνα με το άρθρο 5 
του Ν. 1894/90 ως κατωτέρω: 

2. Σκοπός του Νομικού αυτού Προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, καθαριότητας, θέρμανσης, φωτισμού, ύδρευσης, 
τηλεφώνου, αποχέτευσης, αγοράς αναλωσίμων υλικών κ.λπ. 

β) Η αμοιβή των καθαριστριών. 

γ) Η εκτέλεση έργων για επισκευή και συντήρηση των σχολείων και 
τον κάθε είδους εξοπλισμό τους. 

δ) Η εισήγηση προς τις αντίστοιχες Διευθύνσεις, Πρωτοβάθμιας και 
Δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρϊνεται αναγκαίο για τη στήριξη 
της διοικητικής λειτουργίας των σχολικών μονάδων. 

Κατά τα λοιπά ισχύει, ως έχει, η τροποποιούμενη ως άνω αριθ. 
6944/30.4.90 απόφασή μας, όπως αυτή έχει τροποποιηθεί με την 
αριθμ. 8005/21.5.91 όμοια. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 28 Απριλίου 1992 
Ο Νομάρχης 

ΝΙΚ. ΠΑΠΑΔΟΠΟΥΛΟΣ 

-♦- 

Αριθ. ΕΣ 14036 (10) 

Σύσταση ίδιου Νομικού Προσώπου στο Δήμο Κατερίνης Ν. Πιερίας με 

την επωνυμία «Σχολική Επιτροπή 1ου Λυκείου 1ου & 2ου Γυμνα¬ 
σίου». 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του άρθρου 187 Π.Δ. 323/1989 «Κωδικοποίηση 
σε ενιαίο κείμενο νόμου με τίτλο «Δημοτικός και Κοινοτικός Κώδικας», 
των ισχυουσών διατάξεων του Δημοτικού και Κοινοτικού Κώδικα, 
όπως τροποποιήθηκαν και συμπληρώθηκαν (ΦΕΚ 146/1.6.1989 τεύ¬ 
χος Α'). 

2. Τις διατάξεις του άρθρου 5 παρ. 8 του Ν. 1894/1990 (ΦΕΚ 
110/90 τεύχος Α’). 

3. Το αριθ. 28303/17.5.1989 έγγραφο του Υπουργείου Εσωτερι¬ 
κών, σχετικά με τη σύσταση Νομικών Προσώπων Σχολικών Επιτρο¬ 
πών. 

4. Την αριθ. 318.2/1991 απόφαση του Δημοτικού Συμβουλίου Κα¬ 
τερίνης για τη σύσταση ίδιου Δημοτικού Νομικού Προσώπου με την 
επωνυμία «Σχολική Επιτροπή 1ου Λυκείου - 1ου & 2ου Γυμνασίου», 
αποφασίζουμε: 

1. Συνιστούμε στο Δήμο Κατερίνης ίδιο Δημοτικό Νομικό Πρόσωπο 
με την επωνυμία «Σχολική Επιτροπή 1ου Λυκείου - 1ου & 2ου Γυμνα¬ 
σίου». 

2. Σκοποί του Νομικού Προσώπου είναι: 

α) Η διαχείριση των πιστώσεων που διατίθενται, για τις λειτουργικές 
δαπάνες καθαριότητας, θέρμανσης, φωτισμού, ύδρευσης, αποχέτευσης, 
τηλεφώνου, αναλωσίμων υλικών κ.λπ. 

β) Η εκτέλεση μικρών έργων για επισκευή και συντήρηση των διδα- 

κτηρίων. 

γ) Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεών του. 

δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία του και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 9μελές Διοικητικό Συμβού¬ 
λιο, αποτελούμενο από τα παρακάτω μέλη: 

α) Ένα (1) Δημοτικό Σύμβουλο, ως Πρόεδρο, 
β) Τον εκάστοτε Δ/ντή του 1ου Λυκείου, 
γ) Τον εκάστοτε Δ/ντή του 1ου Γυμνασίου, 
δ) Τον εκάστοτε Δ/ντή του 2ου Γυμνασίου, 
ε) Από έναν εκπρόσωπο του Συλλόγου Γονέων και Κηδεμόνων του 
1ου Λυκείου και του 1ου και 2ου Γυμνασίου. 

στ) Έναν εκπρόσωπο των μαθητικών κοινοτήτων, 
ζ) Ένα (1) δημότη. 

4. Η θητεία των μελών του ανωτέρω Διοικητικού Συμβουλίου ακο¬ 
λουθεί τη δημοτική περίοδο. 

Το Διοικητικό Συμβούλιο εκλέγει μεταξύ των μελών, τον Αντιπρόε¬ 
δρο και Γραμματέα. 

5. Πόροι του Νομικού Προσώπου είναι: 

α) Η ετήσια επιχορήγηση της Κοινότητας, 
β) Η ετήσια επιχορήγηση του Κράτους, 
γ) Οι κάθε εισφορές, δωρεές, κληρονομιές και κληροδοσίες, 
δ) Οι εισπράξεις από το αντίτιμο των παρεχομένων πραγμάτων ή 
υπηρεσιών. 

ε) Οι πρόσοδοι από την περιουσία του. 

6. Περιουσία: Δεν έχει. 

7. Το Νομικό Πρόσωπο εκπροσωπείται στα δικαστήρια και σε κάθε 
άλλη αρχή από τον Πρόεδρο του Διοικητικού Συμβουλίου και όταν αυ¬ 
τός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κατερίνη, 15 Απριλίου 1992 

Ο Νομάρχης κ.α.α. 

ΕΦΗ ΛΙΑΠΗ 


♦ 


Αριθ. Ε.Ρ. 343 (11) 

Ανασυγκρότηση Νομαρχιακής Επιτροπής επαγγελματικής κατάρτισης 
και απασχόλησης (ΝΕΕΚΑ) Ν. Σάμου. 


Ο ΝΟΜΑΡΧΗΣ ΣΑΜΟΥ 


Έχοντας υπόψη: 

1. Τις διατάξεις του Ν. 3200/55 «Περί διοικητικής αποκεντρώ- 
σεως» όπως τροποποιήθηκαν και συμπληρώθηκαν μεταγενέστερα. 

2. Τις διατάξεις του άρθρου 3 του Ν. 1836/89 «Προώθηση της απα- 
σχόλησης και της Επαγγελματικής κατάρτισης και άλλες διατά¬ 
ξεις». 

3. Τις διατάξεις του Π.Δ. 368/89 «Περί Οργανισμού του Υπουρ¬ 
γείου Εργασίας». 

4. Τις διατάξεις του Π.Δ. 369/89 «Περί Οργανώσεως των Υπηρε¬ 
σιών Εργασίας των Νομαρχιών». 

5. Τις διατάξεις του Π.Δ. 436/91 «Τροποποίηση και συμπλήρωση 
των Προεδρικών Διαταγμάτων 368/89 και 369/89». 

6. Τις διατάξεις του άρθρου 19 του Ν. 1599/86 «Σχέσεις Κράτους - 
Πολίτη, καθιέρωση νέου τύου ταυτότητας και άλλες διατάξεις». 

7. Την ανάγκη λειτουργίας «Του Εθνικού Συμβουλίου Επαγγελματι¬ 
κής κατάρτισης και Απασχόλησης». 

8. Τις προτάσεις των οργανώσεων και φορέων με τις υποδείξεις των 
μελών τους, αποφασίζουμε: 

Ανασυγκροτούμε την Νομαρχιακή Επιτροπή Επαγγελματικής κα¬ 
τάρτισης και Απασχόλησης (ΝΕΕΚΑ) από τους κατωτέρω: 

1. Τον Νομάρχη Σάμου ή τον εκπρόσωπό του ως Πρόεδρο. 

2. Τον Τριτσινιώτη Δημήτριο ως Τακτικό μέλος με αναπληρωτή του 
τον Σίδερη Γιώργο ως εκπροσώπους του Εργατοϋπαλληλικού Κέντρου 
Σάμου. 

3. Τον Σίδερι Νικόλαο ως τακτικό μέλος με αναπληρωτή του τον 


Χούλη Γεώργιο ως εκπροσώπους του Εμπορικού και Βιομ/κού Επιμε¬ 
λητηρίου Σάμου. 

4. Τον Σταθακιό Νικόλαο ως τακτικό μέλος με αναπληρωτή του τον 
Παπαχριστοδούλου Γεώργιο εκπροσώπους της Τοπικής Ένωσης Δή¬ 
μων και Κοινοτήτων Σάμου. 

5. Τον Μακρή Ιωάννη ως τακτικό μέλος με αναπληρωτή του τον Πε- 
τρούσκα Φίλιππο ως εκπροσώπους εκπαιδευτικούς της Νομαρχιακής 
Επιτροπής Παιδείας. 

6. Την Αλειφτήρα Μαγδαλήνη Δ/τρια της Τ.Υ. Ο.Α.Ε.Δ. Σάμου 
αναπληρούμενη από τον νόμιμο αναπληρωτή της. 

Γραμματέα της Επιτροπής ορίζουμε τον Προέδρου Βασίλειο υπάλ¬ 
ληλο της Τ.Υ. Ο.Α.Ε.Δ. Σάμου με αναπληρωτή του την Πετρούσκα 
Ευαγγελία υπάλληλο της ίδιας Υπηρεσίας. Η θητεία του Συμβουλίου 
ορίζεται διετής. 

Η ΝΕΕΚΑ με βάση τις ανάγκες και τις δυνατότητες του Νομού κα¬ 
θώς και τα προγράμματα ανάπτυξης, διατυπώνει και εισηγείται στο 
Νομαρχιακό Συμβούλιο προτάσεις για το σχεδίασμά καταλλήλων προ¬ 
γραμμάτων εξωσχολικού επαγγελματικού προσανατολισμού, επαγγελ¬ 
ματικής κατάρτισης, επανεκπαίδευσης και απασχόλησης, συντάσσει έκ¬ 
θεση για τις δραστηριότητες της και το πρόγραμμα δράσης της, τα 
οποία υποβάλλει στην Περιφερεική Επιτροπή Επαγγελματικής Κατάρ¬ 
τισης και Απασχόλησης. Εισηγείται προς το Δ.Σ. του Ο.Α.Ε.Δ. τρόπους 
για την αποδοτικότερη λειτουργία των υπηρεσιών του και για την απο¬ 
τελεσματικότερη εφαρμογή των προγραμμάτων του και γενικά προωθεί 
την ανάπτυξη του διαλόγου των κοινωνικών εταίρων σε θέματα επαγ¬ 
γελματικής κατάρτισης και απασχόλησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σάμος, 30 Απριλίου 1992 
Ο Νομάρχης 

ΑΘΑΝΑΣΙΟΣ ΧΕΙΜΑΡΑΣ 

-♦- 

Αριθ. ΕΣ/10340 (12) 

Σύσταση Κοινοτικής επιχείρησης Αγκίστρου Ν. Σερρών με την επωνυ¬ 
μία «ΑΛΕΞΑΝΔΡΟΣ». 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του άρθρου 260 του Π.Δ/τος 323/89 (ΔΚΚ) 

2. Το αριθ. 250/1989 Π.Δ/γμα (ΦΕΚ 118/τ.Α'/10.5.1989) 

3. Την απόφαση του Υπουργού Εσωτερικών με αριθμό 25027/ 
9.4.1984 (ΦΕΚ 244/τ.Β7 19.4.1984). 

4. Την αριθ. 9/1992 απόφαση του Κοινοτικού Συμβουλίου Αγκί¬ 
στρου περί συστάσεως Κοινοτικής Επιχείρησης με την επωνυμία «ΑΛΕ¬ 
ΞΑΝΔΡΟΣ». 

5. Την συνταχθείσα από το ΚΑΠΕ τεχνοοικονομική μελέτη για την 
ίδρυση της πιο πάνω επιχείρησης, αποφασίζουμε: 

1. Συνιστάται στην Κοινότητα Αγκίστρου του Νομού Σερρών Κοινο¬ 
τική επιχείρηση με την επωνυμία «ΑΛΕΞΑΝΔΡΟΣ» ως ίδιο Νομικό 
Πρόσωπο ιδιωτικού Δικαίου, το οποίο διέπεται από τις διατάξεις των 
άρθρων 260 έως 267 και 270, 274, 285 του Π.Δ/τος 323/89 
(ΔΚΚ). 

2. Σκοπός της επιχείρησης είναι η ίδρυση, η κατασκευή, η λειτουργία 
και η εκμετάλλευση υδροηλεκτρικού σταθμού παραγωγής ηλεκτρικού 
ρεύματος. 

3. Η επιχείρηση διοικείται από πενταμελές (5) διοικητικό Συμβού¬ 
λιο, τα μέλη του οποίου ορίζονται μαζί με τους αναπληρωτές τους από 
το κοινοτικό Συμβούλιο. 

Από τα μέλη του διοικητικού Συμβουλίου τρεις (3) είναι αιρετοί εκ¬ 
πρόσωποι της Κοινότητας, ένας (1) είναι εκπρόσωπος κοινωνικού φο¬ 
ρέα και ένας (1) είναι δημότης ή κάτοικος της κοινότητας που έχει πείρα 
ή γνώση σχετικές με το αντικείμενο της επιχείρησης. 

Το κοινοτικό συμβούλιο από τα μέλη του διοικητικού συμβουλίου τον 
πρόεδρο και τον αντιπρόεδρό του. 

4. Η διάρκεια της επιχείρησης είναι ενενήντα εννέα (99) χρόνια από 
τη δημοσίευση της απόφασης αυτής στην εφημερίδα της Κυβέρνη¬ 
σης. 

5. Έδρα της επιχείρησης είναι η κοινότητα Αγκίστρου του Ν. Σερ¬ 
ρών. 

6. Το κεφάλαιο που διαθέτει η κοινότητα Αγκίστρου στην επιχείρηση 
είναι μετρητά ποσό 1.000.000 δραχμών. 

7. Πόροι της επιχείρησης είναι: τα έσοδα από την πώληση της παρα- 
χθησομένης ενέργειας και γενικά από την άσκηση της δραστηριότητας, 
δάνεια, κληρονομιές, δωρεές και λοιπές επιχορηγήσεις. 

8. Η επιχείρηση διαλύεται: 

α) με απόφαση του κοινοτικού Συμβουλίου, με την απόλυτη πλειοψη- 
φία των μελών του και απόφαση του Νομάρχη. 

β) όταν λήξει χωρίς να παραταθεί η διάρκεια της επιχείρησης, και 

γ) σε περίπτωση πτώχευσης της επιχείρησης. 

Την διάλυση της επιχείρησης ακολουθεί η εκκαθάριση. 

Εκτός από την περίπτωση της πτώχευσης η εκκαθάριση γίνεται από 
δύο εκκαθαριστές που ορίζονται από το κοινοτικό συμβούλιο. Στην εκ¬ 
καθάριση γίνεται από δύο εκκαθαριστές που ορίζονται από το κοινοτικό 
συμβούλιο. Στην εκκαθάριση διεκπεραιώνονται οι εκκρεμείς υποθέσεις, 
εισπράττονται οι απαιτήσεις, ρευστοποιείται η περιουσία και πληρώνο¬ 
νται τα χρέη της επιχείρησης. Το υπόλοιπο περιέρχεται στην κοινότητα 
Αγκίστρου. 

9. Η συγκρότηση, η λειτουργία και οι αρμοδιότητες των οργάνων 
διοίκησης, η οργάνωση, η λειτουργία, διαχείρηση και εποπτεία της επι¬ 
χείρησης, διέπονται από τις σχετικές με τις δημοτικές και κοινοτικές 
επιχειρήσεις διατάξεις του Π.Δ/τος 323/89 (ΔΚΚ) και την με αριθμό 
25027/9.4.1984 απόφαση του Υπουργού Εσωτερικών που δημοσιεύ- 
θηκε στο ΦΕΚ 244/19.4.1984, τεύχος Β’. 

10. Η επιχείρηση, όταν αρχίσει η λειτουργία με την παραγωγή ηλε¬ 
κτρικού ρεύματος δεσμεύεται, έναντι του κατασκευαστή του έργου, ως 
εξής: 

Αν υπογραφεί σύμβαση κατασκευής του έργου ίδρυσης υδροηλεκτρι¬ 
κού σταθμού Αγκίστρου με το σύστημα της αυτοχρηματοδότησης, με¬ 
ταξύ της ΟΡΙΖΩΝ ΑΤΕ και του ΚΑΠΕ, τότε το ποσό συμμετοχής της 
ΟΡΙΖΩΝ ΑΤΕ στην κατασκευή του έργου θα πληρωθεί με τους παρα¬ 
κάτω βασικούς όρους: 

α) Το ποσό της συμμετοχής της ΟΡΙΖΩΝ ΑΤΕ είναι 144.000.000 
δρχ. ήτοι το 50% της αξίας του έργου συν το ΦΠΑ που θα προκύφει. 

β) Το ποσοστό επιτοκίου της παραπάνω χρηματοδότησης είναι οκτώ 
επί της εκατό (8%). 

γ) Το συνολικό ποσό θα πληρωθεί από την εκμετάλλευση του έργου, 
με την εκχώρηση του 75% της αξίας του παραγωμένου ρεύματος από 
την ΔΕΗ στην ΟΡΙΖΩΝ ΑΤΕ μέχρι την εξόφληση του έργου. 

δ) Τα μέλη του Κοινοτικού Συμβουλίου που θα ορισθούν να συμμετέ¬ 
χουν στο Διοικητικό Συμβούλιο της Κοινοτικής Επιχείρησης υποχρεού- 
νται να υπογράψουν την σύμβαση με τους παραπάνω κατ’ αρχήν βασι¬ 
κούς όρους με την ΟΡΙΖΩΝ ΑΤΕ. 

11. Το Κοινοτικό Συμβούλιο δεσμεύεται να παραχωρήσει, όση 
έκταση από την κοινοτική γη απαιτηθεί για την ίδρυση του υδροηλεκτρι¬ 
κού σταθμού, στην κοινοτική επιχείρηση «ΑΛΕΞΑΝΔΡΟΣ». 

Η απόφαση αυτή να δημοσιευθεί στην Εφημερίδα της Κυβερνήσεως. 

Σέρρες, 5 Μαΐου 1992 
Ο Νομάρχης 

ΑΝΑΣΤΑΣΙΟΣ ΛΙΑΣΚΟΣ 

Αριθ. 4519 (13) 

Διενέργεια υποχρεωτικού αναδασμού περιοχών διαφόρων αγροκτημά¬ 
των στον Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις των άρθρων 5 και 6 του Ν. 674/1977 «περί αναδα¬ 
σμού της γης κ.λπ.». 

2. Την αριθ. 109/7.1.1987 πρόταση της Διεύθυνσης Εγγείων Βελ¬ 
τιώσεων της Νομαρχίας μας και τα συνημμένα σ’ αυτήν δύο διαγράμ¬ 
ματα προμελέτης και οριστικής μελέτης αρδευτικού δικτύου Βίστριζας 
Νομού Φθιώτιδας, περί εκδόσεως σχετικών αποφάσεών μας για διενέρ¬ 
γεια υποχρεωτικού αναδασμού στις περιοχές αγροκτημάτων Δήμου 
Υπάτης, Δήμου Σπερχειάδας, κοινοτήτων Λαδικούς, Βασιλικών, Ρο¬ 
δωνιάς, Συκάς, Μεσοχωριού Υπάτης, Καστρίου, Αγίου Σώστη, Καλλι¬ 
θέας, Μεσοποταμίας, και Κλωνιού. 

3. Την αριθ. 130893/51/305/20.10.88 απόφαση του Υπουργού 
Γεωργίας με την οποία εγκρίθηκε η οριστική μελέτη του αρδευτικού δι¬ 
κτύου Βίστριζας. 

4. Την αριθ. 4252/22.4.92 εισήγηση της Διεύθυνσης Γεωργίας της 
Νομαρχίας μας, αποφασίζουμε: 


Να γίνει υποχρεωτικός αναδασμός στις αγροτικές περιοχές αγροκτη¬ 
μάτων των Δήμων Υπάτης, Σπερχειάδας και Κοινοτήτων Λαδικούς, 
Βασιλικών, Ροδωνιάς, Συκάς, Μεσοχωριού Υπάτης, Καστρίου, Αγίου 
Σώστη, Καλλιθέας, Μεσοποταμίας και Κλωνιού, εμβαδού 1.680 - 
5.120 - 2.840 - 3.650 - 9.280 - 1.850 - 4.080 - 3.780 - 6.130 - 
3.170 - 8.290 και 1.130 στρεμμάτων αντίστοιχα. Οι υπό υποχρεω¬ 
τικό αναδασμό περιοχές των παραπάνω αγροκτημάτων σημειώνεται 
κατά περιφέρεια Δήμου ή Κοινότητας στα σχετικά διαγράμματα της με¬ 
λέτης του αρδευτικού δικτύου Βίστριζας, τα οποία επισυνάπτονται στην 
παρούσα απόφαση και αποτελούν αναπόσπαστο τμήμα αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 23 Απριλίου 1992 
Ο Νομάρχης 

ΓΕΩΡΓΙΟΣ ΚΑΛΑΝΤΖΗΣ 
- ψ - 

Αριθ. 22471 (14) 

Μεταβίβαση διαθεσίμων οικοπέδων του συνοικισμού Σήμαντρων Ν. 

Χαλκιδικής στην ομώνυμη Κοινότητα». 

Η ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Το Νόμο 3200/55 «Περί διοικητικής αποκεντρώσεως», σε συν¬ 
δυασμό προς τα από 28.6.55 και 23.11.56 Β.Δ. «Περί αρμοδιοτήτων 
των Νομαρχών». 

2. Το άρθρο 164 του Αγροτικού κώδικα. 

3. Την αριθ. 9/92 απόφαση του κοινοτικού Συμβουλίου Σημάντρων 
με την οποία ζητάει τη μεταβίβαση των αριθ. 64, 67, 77, 167, 178 
και 182 διαθεσίμων οικοπέδων του ομώνυμου συνοικισμού, προκειμέ- 
νου να ανταλλάξει αυτά με τα οικόπεδα κληρούχων που θίγονται από 
την κατασκευή του περιφερειακού δρόμου. 

4. Τη σχετική εισήγηση της Δ/νσης Γεωργίας ΝΟ Χαλκιδικής, απο¬ 
φασίζουμε: 

Μεταβιβάζουμε στην Κοινότητα Σημάντρων κατά πλήρη κυριότητα, 
νομή και κατοχή και χωρίς την καταβολή οποιαδήποτε αποζημιώσεως 
τα κατωτέρω διαθέσιμα οικόπεδα του συνοικισμού Σημάντρων. 


Αριθ. 

οικοπέδου 

έκταση 

οικοδ. 

τετράγωνο 

64 

592 τμ. 

6 

67 

618 τμ. 

7 

77 

600 τμ. 

8 

167 

361 τμ. 

20 

178 

600 τμ. 

22 

182 

600 τμ. 

22 


Η κυριότητα των ως άνω οικοπέδων θα περιέλθει στην κοινότητα 
από της μεταγραφής της απόφασής μας αυτής στο Υποθηκοφυλάκειο 
Ν. Μουδανιών που θα γίνει με μέριμνα της εν λόγω κοινότητας μετά τη 
δημοσίευσή της στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 30 Απριλίου 1992 

Η Νομάρχης 
ΕΛΙΣΑΒΕΤ ΜΠΟΥΚΑ 

Αριθ. 23669 (15) 

Διόρθωση της 802/15.1.68 αποφάση Νομάρχου Χαλκιδικής. 

Η ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Το Νόμο 3200/55 σε συνδυασμό προς τα από 28.6.55 και 
23.11.56 Β.Δ. «Περί αρμοδιοτήτων των Νομαρχών». 

2. Το άρθρο 164 του Αγροτικού Κώδικα. 

3. Την αριθ. 802/15.1.68 απόφασή μας με την οποία μεταβιβάσθη¬ 
καν στην κοινότητα Πυργαδικίων οι κοινόχρηστες εκτάσεις του αγρο¬ 
κτήματος «ΑΓΙΟΣ ΔΗΜΗΤΡΙΟΣ» ΠΥΡΓΑΔΙΚΙΑ, αποφασίζουμε: 

Διορθώνουμε την ως άνω αριθ. 802/15.1.68 απόφασή μας με την 
οποία μεταβιβάσθηκαν κατά κυριότητα οι κοινόχρηστες εκτάσεις του 
αγροκτήματος «ΑΓΙΟΣ ΔΗΜΗΤΡΙΟΣ» ΠΥΡΓΑΔΙΚΙΑ στην κοινότητα 
Πυργαδικίων, όσον αφορά τον αριθμό τεμαχίου 1108 εκτάσεως 

38.625 τμ. με το χαρακτηρισμό «δρόμος κοινόχρηστος» από τον εσφαλ¬ 
μένο «1108» στο σωστό 108 με την ίδια έκταση καθόσον το τεμάχιο με 
αριθμό 1108 της συμπληρωματικής διανομής, έτους 1959, έχει 
έκταση 2.000 τμ, και έχει παραχωρηθεί σε κληρούχο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 30 Απριλίου 1992 

Η Νομάρχης 
ΕΛΙΣΑΒΕΤ ΜΠΟΥΚΑ 

- +- 

Αριθ. 23543 . ( 16 ) 

Μερική ανάκληση της Γγ/40606/13.9.74 απόφασης Νομάρχου Χαλ¬ 
κιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Το Νόμο 3200/55 «Περί διοικητικής αποκεντρώσεως», σε συν¬ 
δυασμό προς τα από 28.6.55 και 23.11.56 Β.Δ. «Περί αρμοδιοτήτων 
των Νομαρχών». 

2. Το άρθρο 164 του Αγροτικού Κώδικα. 

3. Την αριθ. Γγ/40606/13.9.74 απόφαση μας, με την οποίαν με¬ 
ταβιβάσθηκαν στην Κοινότητα Μαραθούσας οι κοινόχρηστες εκτάσεις 
του αγροκτήματος Πλατανοχωρίου. 

4. Την αριθ. 29/91 απόφαση του κοινοτικού Συμβουλίου Μαραθού¬ 
σας, περί μερικής ανακλήσεως της αριθ. Γγ/40606/13.9.74 αποφά- 
σεώς μας, αποφασίζουμε: 

Ανακαλούμε μερικώς την ως άνω αριθ. Γγ/40606/13.9.74 από¬ 
φασή μας με την οποίαν μεταβιβάσθηκε μεταξύ των άλλων στην κοινό¬ 
τητα Μαραθούσας το αριθ. 189 τεμάχιο, χέρσο κοινό, εκτάσεως 
27.375 τμ. του αγροκτήματος Πλατανοχωρίου, ως προς έκταση 2412 
τμ. προκειμένου να παραχωρηθεί αυτή στον Μικρόπουλο Παναγιώτη 
του Ιωάννη, βάσει του άρθρου 25 του Νόμου 1644/86, σε αντικατά¬ 
σταση ισόποσης έκτασης του αριθ. 83 κληροτεμαχίου του λόγω ακα- 
ταλληλότητας αυτής προς καλλιέργεια. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 30 Απριλίου 1992 


Κυριάκο Δηράκη ως εκπροσώπους του Επιμελητηρίου Χίου. 

4. Τον Παντελή Σωτηρίου, Πρόεδρο Κοινότητας Θυμιανών ως τα¬ 
κτικό μέλος, με αναπληρωτή του το Νικόλαο Λίβανό Δημοτικό Σύμ¬ 
βουλο Δήμου Καρδαμύλων, ως εκπροσώπους της τοπικής ένωσης Δή¬ 
μων και Κοινοτήτων. 

5. Τον Κων/νο Γιαγκίνη καθηγητή κλάδου ΤΕ1 ως τακτικό μέλος 
με αναπληρωτή του τον Αντώνιο Μονιό καθηγητή κλάδου ΠΕ 17 ως 
εκπροσώπους εκπαιδευτικούς της Νομαρχιακής Επιτροπής Παι¬ 
δείας. 

6. Το Δημήτριο Βολιώτη Διευθυντή του κέντρου Ταχύρρυθμης 
Επαγγελματικής Κατάρτισης (ΚΕΤΕΚ) ως τακτικό μέλος, με αναπλη¬ 
ρωτή του τον Λεωνίδα Λεγάτο Διευθυντή ΟΑΕΔ Χίου. 

Γραμαμτέα της Επιτροπής ορίζουμε το Μιχαήλ Πατμεντζή υπάλ¬ 
ληλο του Κέντρου Ταχύρρυθμης Επαγγελματικής Κατάρισης (ΚΕ¬ 
ΤΕΚ) με αναπληρώτριά του τη Μαριάνα Μικέρδη. 

Η Θητεία του Συμβουλίου ορίζεται διετής. 

Η ΝΕΕΚΑ με βάση τις ανάγκες και τις δυνατότητες του νομού κα¬ 
θώς και τα προγράμματα ανάπτυξης διατυπώνει και εισηγείται στο Νο¬ 
μαρχιακό Συμβούλιο προτάσεις για το σχεδίασμά καταλλήλων προ¬ 
γραμμάτων εξωσχολικού Επαγγελματικού προσανατολισμού. Επαγ¬ 
γελματικής Κατάρτισης, επανεκπαίδευσης και απασχόλησης, συντάσσει 
έκθεση για τις δραστηριότητές της και το πρόγραμμα δράσης της, τα 
οποία υποβάλλει στην περιφερειακή Επιτροπή Επαγγελματικής Κατάρ¬ 
τισης και Απασχόλησης. Εισηγείται προς το Δ.Σ. του ΟΑΕΔ τρόπους 
για την αποδοτικότερη λειτουργία των υπηρεσιών του και για την απο¬ 
τελεσματικότερη εφαρμογή των προγραμμάτων του και γενικά προωθεί 
την ανάπτυξη του διαλόγου των Κοινοτικών Εταίρων σε θέματα Επαγ¬ 
γελματικής κατάρτισης και απασχόλησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χίος, 26 Απριλίου 1992 
Ο Νομάρχης 

ΓΕΩΡΓΙΟΣ Α. ΝΕΓΡΗΣ 

ΔΙΟΡΘΩΣΕΙΣ ΣΦΑΛΜΑΤΩΝ 

Η Νομάρχης 
ΕΛΙΣΑΒΕΤ ΜΠΟΥΚΑ 

-♦- 

Αριθ. 193 ( 17 ) 

Ανασυγκρότηση Νομαρχιακής Επιτροπής Επαγγελματικής Κατάρτι¬ 
σης και Απασχόλησης (ΝΕΕΚΑ) Ν. Χίου. 

Ο ΝΟΜΑΡΧΗΣ ΧΙΟΥ 

Έχοντας υπόψη: 

1. Τις διατάξεις του άρθρου 3 του Ν. 1836/89 «Προώθηση της απα¬ 
σχόλησης και της Επαγγελματικής κατάρτισης και άλλες διατά¬ 
ξεις». 

2. Τις διατάξεις του Π.Δ. 368/1989 «Περί Οργανισμού του Υπουρ¬ 
γείου Εργασίας». 

3. Τις διατάξεις του άρθρου 19 του Ν. 1599/86 «Σχέσεις Κράτους - 
Πολίτη, καθιέρωση νέου τύπου δελτίου ταυτότητας και άλλες διατά¬ 
ξεις». 

4. Την ανάγκη λειτουργίας «Του Εθνικού Συμβουλίου Επαγγελματι¬ 
κής κατάρτισης και Απασχόλησης». 

5. Τις προτάσεις των ενδιαφερομένων φορέων αποφασίζουμε: 

Ανασυγκροτούμε την Νομαρχιακή Επιτροπή Επαγγελματικής Κα¬ 
τάρτισης και Απασχόλησης (ΝΕΕΚΑ) από τους κατωτέρω: 

1. Το Νομάρχη ή Εκπρόσωπο του ως πρόεδρο. 

2. Το Δημήτριο Κουμπή ως τακτικό μέλος με αναπληρωτή του τον 
Ιωάννη Ανδρεαδάκη ως εκπροσώπους του Εργατοϋπαλληλικού Κέ¬ 
ντρου Χίου. 

3. Το Σωτήριο Σαραντή ως τακτικό μέλος με αναπληρωτή του τον 


Στην 11520/14.4.92 κοινή απόφαση των Υπουργών Εργασίας και 
Εμπορικής Ναυτιλίας που δημοσιεύθηκε στο ΦΕΚ 306/Β/8.5.92 εκ 
παραδρομής αναφέρεται η αναπροσαρμογή των τιμολογίων των φορτ/ 
τών ως «Χανιών και Ελευσίνας» αντί του ορθού «Χανιών- Σούδας και 
Ελευσίνας». 

(Από το Υπουργείο Εργασίας) 

(19) 

Στην 8216/1239/13.3.1992 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων «συγκρότηση της Εκτελεστι¬ 
κής Επιτροπής του Οργανισμού Αθήνας» που δημοσιεύτηκε στο ΦΕΚ 
186/Β/19.3.1992, μετά το ονοματεπώνυμο του πρώτου μέλους της 
Επιτροπής Παναγιώτη Τουλιάτου, διορθώνεται το εσφαλμένο «Καθη¬ 
γητής Πολυτεχνείου» στο ορθό «Επίκουρος Καθηγητής Πολυτε¬ 
χνείου». 

(Από το ΥΠΕΧΩΔΕ) 

( 20 ) 

Στην ΕΣ. 8281/10.3.92 απόφαση που δημοσιεύθηκε στο ΦΕΚ 
230/3.4.92 (τ.Β') γίνεται η παρακάτω διόρθωση: 

Από το εσφαλμένο «ζ) Ένα αιρετό εκπρόσωπο των εργαζομένων με 
απόφαση του Πρόεδρου» στο ορθό «ζ) Ενα αιρετό εκπρόσωπο των εργα¬ 
ζομένων στο νομικό πρόσωπο». 

(Από τη Νομαρχία Θεσσαλονίκης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



